laion/Wikipedia-Exotic huggingface dataset:
יחסי סלובניה–שווייץ

יחסי סלובניה–שווייץ הם היחסים הדיפלומטיים הרשמיים שבין רפובליקת סלובניה לבין הקונפדרציה השווייצרית. היחסים הדיפלומטיים הרשמיים שבין שווייץ לסלובניה כוננו בשנת 1992. סלובניה פתחה שגרירות בברן, בירת שווייץ בחודש ינואר באותה השנה. מן הצד השני שווייץ פתחה את שגרירותה בליובליאנה ב-2001. במהלך שלב ההתפתחות של סלובניה מחדש כאומה עצמאית בשנות התשעים של המאה העשרים, הייתה סלובניה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של סלובניה. שווייץ מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. סלובניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סלובניה מיוצגת בשווייץ גם בדרג הקונסולרי באמצעות שתי קונסוליות שהיא מחזיקה בערים סיון, וציריך. על פי הלשכה השווייצרית המרכזית לסטטיסטיקה, בסוף שנת 2018 התגוררו בסלובניה ארבע מאות חמישים וארבעה אזרחים שווייצרים. Bilateral relations Switzerland–Slovenia, אתר משרד החוץ של שווייץ EMBASSY OF SWITZERLAND IN LJUBLJANA, SLOVENIA EMBASSY OF SLOVENIA IN BERN, SWITZERLAND CONSULATE OF SLOVENIA IN SION, SWITZERLAND CONSULATE OF SLOVENIA IN ZURICH, SWITZERLAND
צבעונים הוצאה לאור

צבעונים הוצאה לאור היא הוצאת ספרים ישראלית העוסקת במגוון סוגות ספרותיות: ספרי עיון, סיפורת, שירה, ספרות ילדים ותרגומים. ההוצאה מתמחה בהוצאת ספרי לשון ועריכה. הוצאת צבעונים מעורבת גם בעשייה חברתית, למשל הפקת סיפורי חיים של הלומי קרב. ההוצאה עורכת ערבים ספרותיים ומופעים מוזיקליים הקשורים בספריה. למשל "עורי שפת עבר" בהשתתפות יהודה עצבה, מאיר ברבי לאה צבעוני. במופע "מחברות עמנואל הרוסי" השתתפו הזמרת נגה אשד, יהודה בלכר, שלי טימן, ישראל ויסלר (פוצ'ו), אבנר הרוסי, יהודה עיצבה ולאה צבעוני. ההוצאה נוסדה בשנת 2000 בירושלים, עברה למבשרת ציון, וכיום שוכנת בתל אביב. עד לפטירתה עמדה בראש ההוצאה ד"ר לאה צבעוני. מאז היווסדה, פרסמה ההוצאה למעלה מ-400 ספרים. 11 ספרים בסדרת "עברית כהווייתה" על עריכה ולשון עברית שכתבו לאה צבעוני, אמציה פורת, טלי בר, פנינה טרומר ועוד. רגע של עברית מאת רות אלמגור רמון מפעל השירה העברית: עורי שפת עבר – אלפיים שנות שירה על השפה בעברית. שירים ופזמונות מאת עמנואל הרוסי שירי ניקולאייב ואודסה מאת עמנואל נובוגרבלסקי (הרוסי) 11 ספרים, סיפורי חיים של הלומי קרב (מפעל בשיתוף עם יעל צבעוני) פיראטים שומרי מצוות מאת מקס בן שטרית נסיכה מרוקנית מאת מקס בן שטרית מגורשים מתל אביב מאת אפרים רחמן מסע מאת וובעלים טזזו מקונן חולם ולוחם באספמיה מאת אפרים רחמן שחור ואדום מאת חנן וירביצ'ק זוג עגילים מאת אלי רוה בור צלמוות מאת יפה וולך ספרי מחקר על פרנץ קפקא קפקא והקיום היהודי מאת נתן אופק שיחות על קפקא ועוד מאת נתן אופק גבורות מאת יעקב ברזילי דיוקנאות מאת חיים טופול הבטחנו זה לזה מאת יוחנן לקיצביץ ועדנה מיטווך מלר היופי הזה שיש מאת דויד מונסונגו מאתיים סיפורי אוכל. ליקט: יהודה עצבה מאתיים סיפורים ירושלמיים ליקט: יהודה עצבה סיפורים מתעוררים לחיים מאת יעל קפיטולניק בהוצאת צבעונים יצאו עשרות ספרי ילדים, בין הבולטים שבהם: הר של חלומות מאת אילנה אבן טוב ישראלי גלי בא לי מאת לאה צבעוני מיכל באה מהלב מאת רחל בת דב ריף נולד מן הים. מאת בילי טרובתי ילדה כהה, ילדה בהירה. מאת וובעלם טזזו מקונן בהוצאת צבעונים יצאו עשרות ספרי שירה, בין הבולטים שבהם: ספרים מאת טוביה ריבנר, עמנואל הרוסי, עמוס מלר, יוסי גמזו, עדנה מיטווך-מלר, יעקב ברזילי, רון גרא, אלי בר-יהלום, נדיר צור, יהודה גור אריה, עליזה קלבנוב פלורנטל, משה סחר, מילן ריכטר, ישעיהו בן חיים, בלה שור, דויד מונסונגו, עצמון יניב, שולה ברנע, אורית וולף ורבים אחרים. ספרי פרוזה בולטים מאת יוסף כהן אלרן, בן-ציון יהושע, אסתר קל, גדי לופו ועוד. הספר הסיפור החלוצי של המכון למחקר חברתי שימושי מאת גבי וימן סקסולוגיה מאת ערן מיליצ'ר שליטה עצמית מודעת ובונה מאת מ'"מ אלכסנדר שלושת ספרי האימה מאת משה גרנות "ישראלים סיפורי הגירה" מאת יוליה מירסקי גוש קטן בשד מאת אלה עברון יונתן כהן, האנושי שבגוף האדם אריאלה שדמי, לחשוב אישה החידה הסינגפורית מאת גבי וימן וברוך נבו חידושי מילים ולשון בעיתוני ארצות ערב - מגמות וחידושים מאת ניר צורף אתר האינטרנט הרשמי של צבעונים הוצאה לאור ביקורת על ספרי ההוצאה באתר נוריתה.
יחסי אינדונזיה–תאילנד

יחסי אינדונזיה–תאילנד הם היחסים דו-צדדיים שבין אינדונזיה לבין תאילנד. היחסים הרשמיים בין שתי המדינות נוסדו ב-7 במרץ 1950. לאינדונזיה שגרירות בבנגקוק וקונסוליה בסונחלה, ואילו לתאילנד שגרירות בג'קרטה. לאחר ההפיכה הצבאית בתאילנד במאי 2014 קראה אינדונזיה כחלק מאיגוד מדינות דרום-מזרח אסיה (ASEAN) להשבת השלטון הדמוקרטי במדינה. אינדונזיה קראה לגורמים הצבאיים והאזרחיים לפעול יחדיו כדי להשיב את המצב במדינה לקדמותו. תחילת היחסים ההיסטוריים שבין תאילנד העתיקה לבין אינדונזיה מתוארכת למאה ה-8 לספירה בתקופת ממלכת סריוויג'יה. חלק מדרום תאילנד ומחצי האי המלאי היו תחת השפעת הממלכה שמרכזה היה בסומטרה. ייתכן ובאותה עת היו מקדשים של ממלכת סריוויג'יה במחוז צ'יה שבדרום תאילנד. הנגרקרטגאמה מהמאה ה-14 מתוארך לתקופת מג'פהיט, ואוזכרו בו כמה מדינות שמוקמו בשטחי תאילנד של ימינו. תגלית של פסלוני ברונזה בטאלגה, כפר למרגלות הר באינדונזיה, מחזק את הטענה בדבר היחסים הקדומים הללו. בתקופת איי הודו המזרחיים ההולנדיים נמשכו יחסי הידידות בין המדינות. המלך ראמה החמישי (המלך צ'ולאלונקורן) ששלט בסיאם בין השנים 1868–1910 ביקר באי ג'אווה שלוש פעמים. באחד מביקוריו הביא עמו המלך פיל ברונזה שעומד כיום מול המוזיאון הלאומי בג'קרטה. במהלך הביקור התלהב המלך מההיסטוריה, האמנות והתרבות העתיקה של ג'אווה. לאחר שאינדונזיה קיבלה עצמאות ב-1945, ולאחר המהפכה האינדונזית וההכרה הרשמית בריבונותה על ידי הולנד ב-1949 ייסדו שתי המדינות יחסים דיפלומטיים במרץ 1950. בשנת 1967 שתי המדינות, יחד עם הפיליפינים, מלזיה וסינגפור הפכו למייסדות איגוד מדינות דרום-מזרח אסיה במטרה להבטיח שלום ויציבות באזור. אינדונזיה ותאילנד נהנות מיחסי ידידות עד היום. באפריל 2019 הודיע שר התיירות האינדונזי כי ימנה נציגות תיירות אינדונזית בתאילנד. בשנת 2018 עמד היקף הסחר בין המדינות על כ-19 מיליארד דולר. עיקר הסחורות שייצאה אינדונזיה לתאילנד בהיקף כולל של 8 מיליארד דולר הן מינרלים, כלי רכב ומכונות, ואילו עיקר הסחורות שייצאה תאילנד לאינדונזיה בהיקף כולל של כ-11 מיליארד דולר הן מכונות, כלי רכב וסוכר. מדיה וקבצים בנושא יחסי אינדונזיה–תאילנד בוויקישיתוף Trading Economics ,Indonesia imports from Thailand Trading Economics ,Thailand imports from Indonesia Closing Ceremony of Events in Commemoration of the 65th Anniversary of Indonesia – Thailand Relations בתאריך 25 במאי 2016, בארכיון האינטרנט RI calls for restoration of democracy in Thailand, Yohanna Ririhena, The Jakarta Post, 24 במאי 2014 Indonesia will appoint tourism rep in Thailand, TTRW, 12 באפריל 2019
האגודה הלינאית של לונדון

האגודה הלינאית של לונדון (באנגלית: The Linnean Society of London) היא האגודה הבולטת בעולם לחקר מיון עולם הטבע. האגודה מוציאה לאור כתב עת זואולוגי וכמו כן גם כתב עת ביולוגי ובוטני. האגודה מפרסמת גם את "הלינאי" - The Linnean, סקירה היסטורית של האגודה הלינאית ושל טקסונומיה בכלל. האגודה הלינאית נוסדה בשנת 1788, ונקראה על שמו של חוקר הטבע השוודי קארולוס ליניאוס (Carolus Linnaeus). האוסף הבוטני כמו גם הזואולוגי של לינאוס נרכשו בשנת 1783 על ידי סר ג'יימס אדוארד סמית', הנשיא הראשון של האגודה, ונמצאים כעת ברשות האגודה בלונדון, ביחד עם אוסף הצמחים הפרטי של סמית'. במושב של האגודה שהתכנס במיוחד ב-1 ביולי 1858 הוצגו במשותף מאמריהם של אלפרד ראסל וולאס ושל צ'ארלס דרווין על תיאורית האבולוציה על ידי ברירה טבעית. המושב נחשב למאורע שבו נוסדה תורת האבולוציה. החדר שבו נקראו המאמרים בפומבי, חדר ריינולדס, שוכן בבית החברה המלכותית הבריטית. בשנת 2001 הוצב בו לוח זיכרון המציין את האירוע. האגודה הלינאית של לונדון שואפת לקדם את לימוד כל ההיבטים של מדעי הביולוגיה, תוך דגש מיוחד על אבולוציה, טקסונומיה, מגוון ביולוגי וקיימות. באמצעות הענקת מדליות, פרסים ומענקים, האגודה מכירה ומעודדת מצוינות בכל התחומים הללו. המדליות והפרסים הבאים מוענקים על ידי האגודה הלינאית: מדליית ליניאן - הוקמה בשנת 1888, המוענקת מדי שנה לסירוגין לבוטנאי או זואולוג או (כפי שהיה מקובל מאז 1958) לאחד מכל אחת באותה שנה. מדליית דרווין - וואלאס - הוענק לראשונה בשנת 1908, על התקדמות גדולה בביולוגיה האבולוציונית. פרס בלומר - הוקמה בשנת 1963 ממורשת של חוקר הטבע החובב הארי הווארד בלומר, שהוענק עבור "חוקר טבע חובב שתרם תרומה חשובה לידע הביולוגי". פרס טרייל קרספ - הוקמה בשנת 1966 מאיחוד שני פרסים קודמים - שניהם משנת 1910 - שהוענקו "כהוקרה על תרומה יוצאת מן הכלל למיקרוסקופיה ביולוגית שפורסמה בבריטניה". מדליית יובל המאתיים - הוקמה בשנת 1978, במלאת 200 שנה למות קארולוס ליניאוס, מוענקת עבור "כהכרה בעבודה שביצע אדם מתחת לגיל 40 שנה". פרס ג'יל סמייטיס - הוקמה בשנת 1986, הוענקה על איורים בוטניים. מדליית הזהב הליניאנית - עבור שירותים לאגודה - הוענקו בנסיבות יוצאות דופן, החל משנת 1988. פרס אירן מנטון - הוקמה בשנת 1990, לצורך עבודת הדוקטורט הטובה ביותר בבוטניקה במהלך שנת לימודים. מדליית שלוש מאות שנה - הוענק משנת 2007 לחגיגת שלוש מאות שנה להולדת קארולוס ליניאוס. מדליית ג'ון סי מרסדן - הוקמה בשנת 2012, לעבודת הדוקטורט הטובה ביותר בביולוגיה שנבדקה במהלך שנת לימודים אחת. מדליית ג'ון ספדן לואיס - מוענק ל"אדם התורם תרומה משמעותית וחדשנית לשימור". פרס סר דייוויד אטנבורו - לעבודת שטח, הוקם בשנת 2015 לכבוד דייוויד אטנבורו. כתבי האגודה הלינאית של לונדון בפרויקט גוטנברג (באנגלית) אתר האינטרנט הרשמי של האגודה הלינאית של לונדון מדיה וקבצים בנושא האגודה הלינאית של לונדון בוויקישיתוף האגודה הלינאית של לונדון, ברשת החברתית פייסבוק האגודה הלינאית של לונדון, ברשת החברתית אקס (טוויטר) האגודה הלינאית של לונדון, ברשת החברתית אינסטגרם האגודה הלינאית של לונדון, באתר פליקר ערך זה הוא קצרמר בנושא ביולוגיה ובנושא בוטניקה. אתם מוזמנים לתרום לוויקיפדיה ולהרחיב אותו.
כפיות (שיר)

"כפיות" הוא סינגל שהוקלט על ידי הזמר הישראלי עדן חסון. השיר יצא לאור ב-25 בפברואר 2020, כסינגל ה-8 מתוך אלבום הבכורה של חסון, שמישהו יעצור אותי, על ידי חברת התקליטים Mobile1 Music. השיר נכתב והולחן על ידי עדן חסון והופק על ידי חסון ויעקב למאי. השיר הוא בסגנון הפופ אשר משלב בתוכו גם את סגנון הים-תיכוני. הסינגל עצמו סוקר על ידי יוסי חרסונסקי אשר נתן לשיר ביקורת מעורבת והעניק לו שני כוכבי זהב וחצי מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון השמעות. הווידאו קליפ הנלווה לשיר הועלה לערוץ היוטיוב של חסון ב-12 במרץ 2019, בסמוך לצאת הסינגל. נכון לפברואר 2020, מונה הצפיות של הקליפ עומד על כ-17.8 מיליון. לדף השיר באתר הספרייה הלאומית עדן חסון, כפיות, באתר יוסמיוסיק, ‏13 במרץ 2019 כפיות, נבדק ב-2020-02-26 כפיות, בביצוע עדן חסון, סרטון באתר יוטיוב המצעד השנתי הישראלי תשע"ט, מתוך ארכיון המצעדים באתר גלגלצ מערכת כאן, המצעד השנתי תשע"ט 2019, באתר כאן – תאגיד השידור הישראלי, 18 בספטמבר 2019
בריליאנס V6

בריליאנס V6 (בסינית: 中华V6, באנגלית: Brilliance V6) הוא קרוסאובר מהודר מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd), אשר מיוצר משנת 2017 (שנת דגם 2018) בסין. דגם "בריליאנס V6" הוצג לראשונה בתערוכת המכוניות הבינלאומית "Auto Guangzhou" (אנ') בעיר גואנגג'ואו בנובמבר 2017. 5 דלתות. 5 נוסעים. מנוע קדמי. מנוע בנזין. סוג הנעה: הנעה קדמית 4x2. אחריות יצרן בסין: 3 שנים / 60,000 ק"מ. נפח תא מטען אחורי: 455 ליטר. תאוצה בין 0–100 קמ"ש היא 10.2 שניות. מחיר היחידה נע בין 87,900–141,900 רנמינבי, נכון לסוף שנת 2017 בסין. דגם "בריליאנס V6" מיוצא למצרים. בשנת 2017 יוצרו 2,866 יחידות, בשנת 2018 יוצרו 14,611 יחידות. "בריליאנס V6", שנת 2018 "בריליאנס V6" "בריליאנס V6" "בריליאנס V6" "בריליאנס V6" "בריליאנס V6" "בריליאנס V6" בריליאנס H330 בריליאנס H530 בריליאנס BC3 בריליאנס V3 בריליאנס V5 בריליאנס V7 מדיה וקבצים בנושא בריליאנס V6 בוויקישיתוף אתר האינטרנט הרשמי של בריליאנס V6 בריליאנס V6, סרטון באתר יוטיוב בריליאנס V6, סרטון באתר יוטיוב "בריליאנס V6" carnewschina.com/2017/11/21/brilliance-v6-suv-unveiled-guangzhou-auto-show-china "בריליאנס V6" מוכן לשיווק בסין carnewschina.com/2017/11/14/brilliance-v6-suv-almost-ready-china "בריליאנס V6" wautom.com/2018/02/gallery-brilliance "בריליאנס V6" chinamobil.ru/eng/brilliance/v6 "בריליאנס V6", שנת 2019 מחירים ומפרט במצרים carsprite.com/en/car-prices/brilliance/v6-2019 "בריליאנס V6" carsalesbase.com/china-car-sales-data/brilliance/brilliance-v6
טרה ואלי וארזינה

טרה ואלי וארזינה (באיטלקית: Tre Valli Varesine) הוא מרוץ אופניים חד-יומי במחוז לומברדיה, שבאיטליה. המרוץ הוא בדרג 1.Pro בסבב ה-UCI Pro Series. פירוש השם הוא "שלושה עמקים וארזניים". כלומר, שנמצאים בנפת וארזה. שלושת העמקים הם: עמק ואלקוויה (איט'), עמק ואלגאנה (אנ') ועמק ואלקרוויו (איט'). המרוץ נוסד בשנת 1919, אז ניצח בו פיירו בסטטי המקומי. המנצח הלא איטלקי הראשון במרוץ הגיע 38 שנים אחר כך, כשג'רמיין דרייקה הבלגי ניצח בשנת 1957. מאז 2005, המרוץ הוא בסבב ה-1.HC. ומאז 2020, המרוץ הוא בסבב ה-1.Pro, שבעצם החליף את סבב ה-HC והוא הסבב המשני של מרוצים בעולם, אחרי UCI World Tour. המרוץ מתאים בעיקר למטפסים ולפנצ'רים, והוא מתקיים כמה ימים לפני המונומנט ג'ירו די לומברדיה, כמו הגראן פימונטה, הג'ירו דל'אמיליה, מילאנו–טורינו ומרוצים נוספים. והמרוצים האלו בעצם מייצרים שבוע מרוצים ששיאו הוא כאמור, הג'ירו די לומברדיה. בשנת 2021 נערך לראשונה מרוץ נשים בדרגה 1.2 במסלול של 92.4 קילומטר. ניצחה במרוץ הרוכבת הקובנית, ארלניס סיירה, מקבוצת A.R. Monex. המרוץ מוזנק בדרך כלל מאחת הערים בנפת וארזה, או בנפות הסמוכות אליה. בדרום הנפה: בוסטו ארסיציו (אנ'), סארונו (אנ') ובורגומאנרו (אנ'). משם, צפונה לכיוון אגם וארזה (אנ'). לפעמים המסלול מקיף את האגם ממערב עד לעיר וארזה ולעיתים המסלול הוא ישירות לווארזה (מרחק של כ-35 ק"מ). בווארזה המסלול מורכב ממספר מסוים של הקפות בתוואי גבעי, כאשר כל הקפה היא של 12.8 קילומטר. אורכו של כל מסלול המרוץ הוא 205-195 קילומטר. לעיתים המרוץ מוזנק גם מכיוונים אחרים, כגון, לוינו (אנ') הנמצאת מצפון לווארזה, על שפת לאגו מאג'ורה, או פונטה טרזה (אנ') שבשווייץ, או מלנאטה (אנ') הנמצאת ממזרח לווארזה. אתר האינטרנט הרשמי של טרה ואלי וארזינה (באיטלקית) אתר המרוץ הגדרת המרוץ נקבעה בתחילת 2020, אך באותה שנה המרוץ לא התקיים בשל מגפת הקורונה באיטליה
יחסי סלובקיה–שווייץ

יחסי סלובקיה–שווייץ הם היחסים הדיפלומטיים הרשמיים שבין הרפובליקה הסלובקית לבין הקונפדרציה השווייצרית. 13,000 פליטים הגיעו לשווייץ מצ'כוסלובקיה לאחר האביב של פראג בשנת 1968 בו תקפו הסובייטים מברית המועצות את צ'כוסלובקיה שניסתה להחיל רפורמות שנטו לצד הקפיטליסטי. צ'כיה וסלובקיה התפצלו בשנת 1992 בצורה שקטה ובלי פגיעה ממשית באזרחים. שווייץ הכירה בשתי המדינות החדשות בתחילת שנת 1993 וכוננה יחסים דיפלומטיים רשמיים עם שתיהן. במהלך שלב ההתפתחות של סלובקיה מחדש כאומה עצמאית בשנות התשעים של המאה העשרים, הייתה סלובקיה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של סלובקיה. שווייץ פתחה את שגרירותה בבראטיסלבה בשנת 1999 והיא מחזיקה גם קונסוליה בעיר פרשוב. סלובקיה מחזיקה שגרירות בפאתי ברן וקונסוליה בלוזאן. שווייץ מיוצגת בסלובקיה בדרג השגרירות באמצעות שגרירות רשמית שהיא מחזיקה בבראטיסלבה, בירת המדינה. שווייץ מיוצגת בסלובקיה גם בדרג הקונסולרי באמצעות קונסוליה רשמית שהיא מחזיקה בעיר פרשוב. סלובקיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סלובקיה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר לוזאן. על פי הלשכה השווייצרית המרכזית לסטטיסטיקה, בסוף שנת 2018 התגוררו בסלובקיה שלוש מאות שישים ואחת אזרחים שווייצרים. מדיה וקבצים בנושא יחסי סלובקיה–שווייץ בוויקישיתוף Bilateral relations Switzerland–Slovakia, אתר משרד החוץ של שווייץ EMBASSY OF SWITZERLAND IN BRATISLAVA, SLOVAKIA CONSULATE OF SWITZERLAND IN PRESOV, SLOVAKIA EMBASSY OF SLOVAKIA IN BERN, SWITZERLAND CONSULATE OF SLOVAKIA IN LAUSANNE, SWITZERLAND
יחסי צ'כיה–שווייץ

יחסי צ'כיה–שווייץ הם היחסים הדיפלומטיים הרשמיים שבין הרפובליקה הצ'כית לבין הקונפדרציה השווייצרית. 13,000 פליטים הגיעו לשווייץ מצ'כוסלובקיה לאחר האביב של פראג בשנת 1968 בו תקפו הסובייטים מברית המועצות את צ'כוסלובקיה שניסתה להחיל רפורמות שנטו לצד הקפיטליסטי. צ'כיה וסלובקיה התפצלו בשנת 1992 בצורה שקטה ובלי פגיעה ממשית באזרחים. שווייץ הכירה בשתי המדינות החדשות בתחילת שנת 1993 וכוננה יחסים דיפלומטיים רשמיים עם שתיהן. במהלך שלב ההתפתחות של צ'כיה מחדש כאומה עצמאית בשנות התשעים של המאה העשרים, הייתה צ'כיה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של צ'כיה. שווייץ מחזיקה שגרירות בפראג. מן הצד השני, מחזיקה צ'כיה שגרירות בברן ושתי קונסוליות בבזל ובלוגאנו. שווייץ מיוצגת בצ'כיה בדרג השגרירות באמצעות שגרירות רשמית שהיא מחזיקה בפראג, בירת המדינה. צ'כיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. צ'כיה מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים בזל, ולוגאנו. על פי הלשכה השווייצרית המרכזית לסטטיסטיקה, בסוף שנת 2018 התגוררו בצ'כיה אלף ארבע מאות ושלושה עשר אזרחים שווייצרים. מדיה וקבצים בנושא יחסי צ'כיה–שווייץ בוויקישיתוף Bilateral relations Switzerland–Czechia, אתר משרד החוץ של שווייץ EMBASSY OF SWITZERLAND IN PRAGUE, CZECH REPUBLIC EMBASSY OF THE CZECH REPUBLIC IN BERN, SWITZERLAND CONSULATE OF THE CZECH REPUBLIC IN BASEL, SWITZERLAND CONSULATE OF THE CZECH REPUBLIC IN LUGANO, SWITZERLAND
ויטני (שיר)

"ויטני" הוא סינגל שהוקלט על ידי הזמרת-יוצרת הישראלית שירי מימון. השיר יצא לאור ב-1 בינואר 2020, מתוך אלבומה החמישי של מימון, "נשימה", על ידי חברת התקליטים הליקון. השיר נכתב והולחן על ידי חנן בן ארי ומורן דוד, הולחן על ידי מורן דוד ורונן רצבי והופק על ידי רובי פאייר, השיר הוא בסגנון מוזיקת נשמה. בשיר מספרת מימון על געגועיה לתקופה בה הייתה ילדה ששמעה בחדרה שירים של הזמרת ויטני יוסטון וחלמה להיות ולשיר כמוה, לה היא עושה מחווה בשיר. הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-1 בינואר 2020, בקליפ ניתן לראות את מימון בחדר שחקנים מטיילת לבושה בפאה ובחצאית כמו יוסטון ויושבת מול מראה תוך כדי שהיא שרה את מילות השיר. סרטון השיר "ויטני" באתר יוטיוב לדף השיר באתר הספרייה הלאומית שירי מימון - ויטני, באתר ‏מאקו‏, 1 בינואר 2020 ויטני, באתר יוסמיוסיק, ‏2020-01-12 ויטני, נבדק ב-2020-02-26 ויטני, בביצוע שירי מימון, סרטון באתר יוטיוב
רבלה (מקדם לעין)

הרבלה מקדם לעין מוזכרת פעם אחת בתנ"ך והדעות חלוקות האם מדובר במקום נפרד מרבלה בארץ חמת, או באותו מקום. "רבלה מקדם לעין" מופיעה פעם אחת בתנ"ך בתיאור גבולות ארץ ישראל בפרשת מסעי, שם כתוב: "וירד הגבל משפם הרבלה מקדם לעין וירד הגבול ומחה על כתף ים כנרת קדמה" פירושים שונים נתנו לפסוק. היו שטענו שיש לתקן את הנוסח על פי תרגום השבעים ולקרוא הרבלה (ה פתוחה). אחרים טענו בהתאם לתרגום השבעים שיש לקרוא "הר בלה", ולחפש את המקום בהר או רכס הרים. תרגום יונתן ותרגום ירושלמי מתרגמים את רבלה כ"דפנה" של בניאס. היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה. הדיעות חלוקות האם "רבלה מקדם לעין" היא רבלה בארץ חמת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם "רבלה מקדם לעין" הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. המזהים את רבלה בפסוק כשם מחוז של שפם טוענים שרבלה היא רבלה בארץ חמת. על פי ההקשר בפסוק, רבלה מקדם לעין היא בצפון מזרח ארץ ישראל. היו שזיהו על פי התרגומים הארמיים את "רבלה מקדם לעין" עם הכפר דפנה ההלניסטי שבאצבע הגליל ליד קיבוץ דפנה. על פי הקריאה "הר בלה" היו שזיהו את רבלה בג'בל מניע, 15 קילומטר דרומית לדמשק. אבסביוס מזכיר בהקשר לשם הרבלה בתרגום השבעים את אירביד ויישוב נוסף בעמק יזרעאל ליד לג'ון. היו שזיהו את הרבלה עם "הרבל" או "הרמל" ליד מקורות האורנטוס. המזהים את "רבלה מקדם לעין" עם רבלה בארץ חמת מזהים אותם באותו מקום. ספר במדבר, פרק ל"ד, פסוק י"א רבלה 1, אנציקלופדיה מקראית, כרך ז, עמ' 320 לעלית דפנה, דבר, 11 במאי 1939 Yigal Levin, Numbers 34:2-12, The Boundaries of the Land of Canaan, and the Empire of Necho, Journal of the Ancient Near Eastern Society, Vol. 30, Issue 1, 2006, page 71 Ain, in Dr. William Smith's Dictionary of the Bible:, page 56 יצחק בן צבי, דפנה בארץ דן, העולם, 22 בספטמבר 1939 על דפנה, דבר, 5 במאי 1939
הר ג'ונס (רכסי פורד)

הר ג'ונס (באנגלית: Mount Jones) הוא הפסגה הצפונית ביותר בהרי קלארק, ברכסי פורד, בארץ מרי בירד, שבאנטארקטיקה. גובהו של ההר 1,260 מטרים מעל פני הים. ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית. ההר נקרא על שמו של קלרנס פ. ג'ונס (Clarence F. Jones), פרופסור לגאוגרפיה באוניברסיטת קלארק בווסטר במדינת מסצ'וסטס שבארצות הברית. • M. Cataldo et al., Interactive comment on “Mineral dust variability in central West Antarctica associated with ozone depletion” , Atmos. Chem. Phys. Discuss., 12, C6550–C6562, 2012 www.atmos-chem-phys-discuss.net/12/C6550/2012/ הר ג'ונס באתר הסקר הגאולוגי של ארצות הברית הר ג'ונס באתר הגאזט האנטארקטי של ממשלת אוסטרליה הר ג'ונס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
הר ג'ונס

האם התכוונתם ל... אנטארקטיקה הר ג'ונס (רכסי פורד) – הר ברכסי פורד בארץ מרי בירד, שבאנטארקטיקה הר ג'ונס (הרי אלזוורת') – נונאטאק בהרי אלזוורת', שבאנטארקטיקה הרי ג'ונס – רכס הרים בארץ אלזוורת' שבאנטארקטיקה ניו זילנד הר ג'ונס (אוטגו) – הר בחבל אוטגו באי הדרומי של ניו זילנד הר ג'ונס (טסמן) – הר בחבל טסמן באי הדרומי של ניו זילנד הר ג'ונס (נלסון) – הר בחבל נלסון באי הדרומי של ניו זילנד אוסטרליה הר ג'ונס (קווינסלנד, חוף קאסווארי) – הר בחוף קאסווארי במדינת קווינסלנד שבאוסטרליה הר ג'ונס (קווינסלנד, איזאק) – הר במחוז איזאק במדינת קווינסלנד שבאוסטרליה הר ג'ונס (אוסטרליה המערבית) – הר במדינת אוסטרליה המערבית שבאוסטרליה הפיליפינים הר ג'ונס (הפיליפינים) – הר בצפון האי לוזון, שבצפון הפיליפינים קנדה הר ג'ונס (קולומביה הבריטית) – הר בפרובינציית קולומביה הבריטית, שבקנדה
ג'ון בוקנקאמפ

ג'ון בוקנקאמפ (באנגלית: Jon Bokenkamp; נולד ב-9 בספטמבר 1974) הוא יוצר, במאי, מפיק ותסריטאי קולנוע וטלוויזיה אמריקאי. בוקנקאמפ נולד בנברסקה. הוא החל לצלם סרטים בילדותו עם חברים ובני משפחה. כשגדל, הוא היה מעורב בהפקות תיאטרון ומוזיקה כסטודנט בבית הספר התיכון בקארני. הוא למד באוניברסיטת נברסקה בקארני, ולאחר מכן למד בבית הספר לאומנויות קולנוע באוניברסיטת דרום קליפורניה. בוקנקאמפ החל לכתוב תסריטים, אך הפריצה הגדולה שלו הייתה כשזכה בתחרות תסריטאים שנערכה בנברסקה. מיד לאחר ניצחונו בתחרות נשכר על ידי ויליאם פרידקין לכתוב עבורו סרט אימה. בשנת 2000 יצר וביים את הסרט "פרסטון טילק", בו כיכבו לוק וילסון, נורמן רידוס ומילי אביטל. בשנת 2004 יצר את המותחן הפסיכולוגי "לקחת חיים", בו כיכבו אנג'לינה ג'ולי ואית'ן הוק. בשנת 2013 יצר את הסרט "הקריאה", בו כיכבו האלי ברי ואביגייל ברסלין. משנת 2013 הוא היוצר והמפיק של סדרת הטלוויזיה המצליחה "הרשימה השחורה", בה מככבים ג'יימס ספיידר ומייגן בון. בשנת 2017 הוא יצר והפיק את סדרת הספין אוף "הרשימה השחורה: גאולה", שבוטלה לאחר עונה אחת בלבד. בוקנקאמפ נשוי לקת'י ואב לבן ובת. על עבודתו להצלת התיאטרון בעיר הולדתו זכה בשנת 2013 בפרס "Hub Freedom Award for arts and entertainment". במאי 2019 זכה בתואר דוקטור לשם כבוד באמנות המוזיקה מאוניברסיטת נברסקה. ג'ון בוקנקאמפ, ברשת החברתית אקס (טוויטר) ג'ון בוקנקאמפ, ברשת החברתית אינסטגרם ג'ון בוקנקאמפ, במסד הנתונים הקולנועיים IMDb (באנגלית) ג'ון בוקנקאמפ, באתר "אידיבי", מאגר הידע העברי לקולנוע ישראלי ועולמי ג'ון בוקנקאמפ, באתר AllMovie (באנגלית) ג'ון בוקנקאמפ, במסד הנתונים הקולנועיים KinoPoisk (ברוסית) "'Alias' exec develops new NBC crime drama – US TV News – Digital Spy". נבדק ב-2014-01-19. Eggold, Ryan; Gathegi, Edi; Janssen, Famke; Martinez, Adrian (2017-02-23), The Blacklist: Redemption, נבדק ב-2017-02-24 SARA GIBONEY Hub Staff Writer, Jon Bokenkamp, Arts & Entertainment, Kearney Hub (באנגלית)